Emma Baltmane

Emma Marta Baltmane ( — ) bija gleznotāja, viena no Jēkabpils ievērojamākiem cilvēkiem.

 Biogrāfija 
Emma Marta Baltmane dzimusi Krustpilī,  bezzemnieka Augusta Ertnera ģimenē.Gailīte, S. Jēkabpils. Rīga:Gandrs, 2002. 137.lpp. Jau mācoties Jēkabpils Marijas skolā, guvusi teicamas sekmes zīmēšanā, tāpēc skola sagādāja atbalstu izglītības turpināšanai Pēterburgas Mākslas akadēmijā, kam vecāki nepiekrita.Latvijas Mākslinieku Gleznas; Galerija "Jēkabs"
 zaudējot vīru, Krustpils pilsētas galvu Kārli Baltmani, lielāko mūža daļu nodzīvojusi viena. Viņas pasaules uzskats balstījies kristīgā pārliecībā, ko māksliniece neslēpa arī padomju gados. Gleznotāja bija neparasti iejūtīga, ar lielu gribasspēku apveltīta personība. Vairākkārt tikusies ar prezidentu Kārli Ulmani, ap sevi pulcinājusi latviešu inteliģences pārstāvjus.
Emma Baltmane bija pirmā maksliniece, kura dzīvoja Krustpilī un savu talantu veltīja dzimtajai pilsētai un tās ļaudīm. Popularitāti ieguvusi 1930. gadu vidū ar gleznotiem Krustpils tirgus skatiem. Glezniecība tika apgūta sākotnēji patstāvīgi pašmācības ceļā, vēlāk, 1925. — 1927. gadā papildinājusies profesora žanrista Sergeja Vinogradova mākslas studijā Rīgā. Mirusi , apbedīta Kapeles kapos.Red. Vilsons A. Māksla un arhitektūra biogrāfijās.1. Rīga: Latvijas enciklopēdija, 1995. 43.lpp.

 Mākslinieciskā darbība 
Emma Baltmane bija viena no pirmajām latviešu glezniecībā, kura pievērsusies mazpilsētu ainavu gleznošanai. Bez mazpilsētas skatiem māksliniece gleznoja ainavas, klusās dabas un ziedus, kopumā aptuveni uzgleznojot 1300 gleznu. Gleznojusi reālistiski impresionistiskā garā, veiksmīgi uztvērusi formu, telpu, gaismojumu un kolorītu.
No 1927. gada bija Neatkarīgo mākslinieku vienības un vēlāk, no 1945. gada Padomju Latvijas Mākslinieku savienības biedre. Aktīvi iesaistījās izstāžu dzīvē no 1926. gada. 1928. gadā piedalījās Latvijas 10 gadu pastāvēšanas jubilejas izstādē. No 1929. gada piedalījusies Neatkarīgo mākslinieku vienības izstādēs, ka arī daudzās Latvijas mākslinieku grupu izstādēs. Piemiņas izstādes notikušas Jēkabpilī 1970. un 1982. gadā.

 Atsauces 

 Ārējās saites 
 Emmai Baltmanei 125
 Biogrāfija
 Biogrāfija un darbi

Kategorija:1882. gadā dzimušie
Kategorija:1969. gadā mirušie
Kategorija:Latviešu mākslinieki
Kategorija:Latvijas gleznotāji
Kategorija:PSRS gleznotāji
Kategorija:Neatkarīgo mākslinieku vienības mākslinieki